OzLabs/hebrew-wiki-articles huggingface dataset:
הרמן וייל

הרמן קלאוס הוגו וייל (בגרמנית: Hermann Klaus Hugo Weyl; 9 בנובמבר 1885 - 8 בדצמבר 1955) היה מתמטיקאי, פיזיקאי ופילוסוף גרמני. אף על פי שבמהלך רוב שנותיו עבד בציריך שבשווייץ ולאחר מכן באוניברסיטת פרינסטון שבניו ג'רזי, ארצות הברית, הוא מזוהה יותר מכל עם אוניברסיטת גטינגן שבסקסוניה התחתונה, גרמניה. הוא נחשב לאחד המתמטיקאים המשפיעים והמפורסמים ביותר במאה ה-20. השפיע במיוחד על המכון למחקר מתקדם בשנותיו הראשונות של המכון.

פרסם מאמרים רבים הנוגעים להיסטוריה של המתמטיקה, לוגיקה, חומר, זמן, חלל, פילוסופיה וסימטריה. הוא עסק בניתוח אי-שוויון וייל שנקרא על שמו.

== ביוגרפיה ==
נולד באלמסהורן, עיירה קטנה ליד המבורג שבגרמניה. בשנים 1904–1908 למד מתמטיקה ופיזיקה בגטינגן ובמינכן. את הדוקטורט למד באוניברסיטת גטינגן, תחת הנחייתו של דויד הילברט. התחתן בשנת 1913 ונולדו לו שני בנים.

מגטינגן עבר למכון הטכנולוגי של ציריך בשווייץ, שם היה העמית של אלברט איינשטיין. בשנת 1921 פגש את הפיזיקאי ארווין שרדינגר והם התחברו מאוד. עם עליית הנאצים לשלטון בשנת 1933 עזב את גרמניה לניו ג'רזי שבארצות הברית, לאחר שקיבל הצעה מאוניברסיטת פרינסטון לעזוב את גרמניה (אשתו של וייל הייתה יהודייה) ולעבוד שם. הוא עבד שם עד פרישתו בשנת 1951

נפטר מאוטם שריר הלב בציריך. גופתו נשרפה.

==קישורים חיצוניים==

* 
* 
* 
* 

==לקריאה נוספת==
<div class="mw-content-ltr">
* Hermann Weyl, (1952) Space Time Matter, Dover, New York
</div>

קטגוריה:מתמטיקאים גרמנים
קטגוריה:עמיתים זרים בחברה המלכותית
קטגוריה:סגל המכון הטכנולוגי של ציריך
קטגוריה:פילוסופים גרמנים
קטגוריה:חוקרי תורת המספרים
קטגוריה:פליטי רדיפות הנאצים
קטגוריה:בוגרי אוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1885
קטגוריה:גרמנים שנפטרו ב-1955
אור ארנסט

אור ארנסט (נולדה בתל אביב ב-8 בנובמבר 1967) היא סופרת, עורכת ומוציאה לאור.

== ביוגרפיה ==
אור אהרון-ארנסט נולדה ביפו וגדלה בשכונת ג'סי כהן בחולון. בת לאב יליד עיראק, הפסל אלי אהרון, ואם ילידת הארץ. למדה במגמת ספרות בבי״ס תיכון ע״ש מיטרני בחולון, נשארה כיתה, ורק לאחר שירותה הצבאי השלימה בגרות. בשנת 1996 סיימה תואר ראשון בפילוסופיה באוניברסיטת תל אביב. למדה פילוסופיה יהודית במסגרת תואר שני, אך לא השלימה אותו.

עבדה בעיתונים "חדשות״ ובמוסף ״הארץ״ כעורכת אירועי תרבות, ערכה את מגזין רשות הטבע והגנים ״בשביל הארץ״, עבדה כמתאמת הפקה בחברת הכבלים תבל (כיום ״הוט״), ובשידורי ערוץ 2 הניסיוניים. בשנת 2001 הקימה עם בן זוגה אודי ארנסט את הוצאת ״סימניה״, במסגרתה פרסמה ספרי נוער וילדים.
ב-2010 פרסמה את ספרה הראשון למבוגרים, אי שקט. הספר זכה לתמיכת קרן יהושע רבינוביץ לאמנויות תל אביב. ב-2015 פורסם הרומן, נמס. קטעי פרוזה שלה פורסמו בכתבי העת הספרותיים ״עמדה״ (גיליונות 31–32, 35) ו״גרנטה״ (גיליון 4 - הזדמנויות).
ב-2016 הצטרפה כחברה באגודת הסופרים העברים.
אור ארנסט אם לשני בנים, מתגוררת בתל אביב.

== פרסומים ==
* החבורה - סכנה במבוך המחילות באיוריו של אמיתי סנדי, הוצאת סימניה, 2003
* אי שקט, סדרת ״קיטובים נפגשים״, הוצאת כרמל ירושלים, 2010
* נמס, הוצאת עמדה חדשה/כרמל, 2015
* מרבד קרפדות, יומן חלומות באיוריו של אורי טור, 2016

== קישורים חיצוניים ==

* 
* 
* 
* 
* [https://arikglasner.wordpress.com/2015/10/31/%D7%94%D7%A2%D7%A8%D7%94-%D7%A2%D7%9C-%D7%94%D7%A8%D7%95%D7%9E%D7%9F-%D7%A0%D6%B8%D7%9E%D6%B5%D7%A1-%D7%A9%D7%9C-%D7%90%D7%95%D7%A8-%D7%90%D7%A8%D7%A0%D7%A1%D7%98/ הערה על הרומן "נָמֵס" של אור ארנסט], אריק גלסנר

קטגוריה:סופרים ישראלים
קטגוריה:מו"ליות ישראליות
קטגוריה:מו"לים ישראלים
קטגוריה:בוגרי תיכון מיטרני (חולון)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1967
קטגוריה:ישראלים שנולדו ב-1967
הקונגרס של פרו

הקונגרס של פרו (בספרדית: Congreso de la República del Perú) הוא הפרלמנט והרשות המחוקקת של פרו, המונה 130 נציגים הנבחרים מדי חמש שנים. הוא בנוי מבית אחד. הדרישות להיבחר לפרלמנט הן גיל מינימלי של 25 ואזרחות פרואנית. בפרלמנט פועלות כ-24 ועדות. הבחירות האחרונות התקיימו באפריל 2011. בניין הפרלמנט יושב בעיר הבירה של פרו, לימה.

הקונגרס הראשון התכנס בשנת 1822. בשנת 1829 הוא נחלק לשני בתים. הפרלמנט במתכונתו הנוכחית החל לפעול בשנת 1995.

==קישורים חיצוניים==

* 

קטגוריה:פרו: פוליטיקה
פרו
סבלי סורין

סבלי אברמוביץ' סורין (רוסית: Савелий Абрамович Сорин; ) היה צייר רוסי.

== ביוגרפיה ==
סבלי סורין נולד בעיר פולאצק שבמחוז ויטבסק (כיום בלארוס), במשפחה יהודית. אביו היה חייט. בגיל 16 עזב את הבית וחי בעיר טולה, באריול ואחרי זה באודסה. 

בין השנים 1896–1899 למד סורין אצל ק. קוסטנדי בבית הספר לאמנות באודסה. סבלי סיים את בית הספר עם מדליית הצטיינות, שאפשרה לו להתקבל לאקדמיה המלכותית לאמנות ללא מבחני כניסה. מ-1899 למד סורין בבית ספר גבוה לאמנות, פיסול ואדריכלות אצל האומנים טבורוז'ניקוב, ו- ו. סבינסקי. לאחר מכן למד אצל הצייר הידוע י. רפין. ב-1907 סורין צייר ציור הנקרא "רגע ההשראה" ("ודוחנוביניה מינוטה"), הוא סיים את האקדמיה בתואר אמן, וזכה בפרס - נסיעה לחו"ל, הוא נסע בשנת 1908 להולנד לצרפת. נפטר ב-22 בנובמבר 1953 בניו-יורק.

== עבודתו ==
ב-1911, העבודות של סורין הוצגו בתערוכה עולמית בטורינו שבאיטליה. בשנים 1913, 1915, ו-1917 הוא השתתף ב"תערוכת עולם האומנות" בסנט פטרסבורג. בסוף 1917 בתערוכת "עולם חדש של האומנים" באותה העיר. 

אחרי מהפיכת אוקטובר ברוסיה, סורין חי בעיר יאלטה וב-1918 הוא ארגן תערוכת אומנות בקרים. ב-1919, סורין עבר לטיפליז (היום טביליסי, בירת גאורגיה) שם הוא נפגש עם אומנים-ס. סודיקין,ו. קמנסקי. ו-נ. יפראינאב. הוא השתתף בתערוכה "עיגול קטן". ב-8.9.1920. הוא יצא יחד עם סודיקין מעיר באטום למרסיי, וב-20 במאי הם הגיעו לפאריס. סורין נישאר בפאריס, ותוך זמן קצר לקח חלק בחוגי אומנות אירופאיים. 
בין 1922–1923 סורין הוציא לאור את עבודותיו ב"סלון סתיו" . מ-1926–1930 בסלון "טיואילרי" . הוא המשיך להשתתף בתערוכות של האומנות הרוסית ובין היתר,ב-1921 בגלריה "דנדי", ב-1927 בתערוכה האחרונה של עולם האומנות בגלריה "ברן היים". בין השנים 1920–1930 ,סורין השתתף בתערוכות פרטיות בגלריות של פאריס ולונדון. לעיתים קרובות, הוא ביקר בארצות הברית, ובמשך תקופה ארוכה חי בניו יורק. תערוכות של ציוריו הוצגו ב"מוזיאון ברוקלין" ב-1923, בגלריה "וילדינשטיין" בניו יורק 1927–1934, בוושינגטון בשנת 1924, בפיצבורג 1924–1925, בשיקגו בשנת 1927. ב-1932, סורין לקח חלק בתערוכת אומנות רוסית מודרנית בפילדלפיה.

בתקופת מלחמת העולם השנייה התגורר סורין בארצות הברית. הוא תרם כספים לקרן סיוע לברית המועצות. ב-22 בנובמבר 1953 סורין נפטר בניו יורק. ב-1902 בעיר "ארזמס" הוא צייר את "מקסים גורקי" מהר מאוד הוא הפך לצייר פורטרטים ידוע. מ-1900–1910 סורין צייר פורטרטים של פ. שלפין, א. אחמטבה, ס. לורייה,ט, קרסבינה, דוכס ס. ולקונסקי, דוכסית א. ארלובה, ורוזנית י. שטיינגול. יצירות של האומן, הוצגו במגזין אומנות "שמש רוסית", ב"אחוזת הבירה". גם בצרפת הוא צייר פורטרטים של אנשים ידועים, כמו ליליאן היש, אלינור דוזה, ג'ורג' בלנצ"ין, סרג' פולאקוב ואנה פאבלוב. יצירות של סורין נמצאות באוספים של מוזיאונים ידועים בעולם, כולל מוזיאון "לוקסמבורג" בפאריס, מוזיאון "ברוקלין" בניו יורק, ובגלריית "טריטיאקוב" במוסקבה. עבודותיו נמצאות גם באוקאינה, דאנייצק ואודסה. לפני שהוא נפטר, הוא הוריש לברית המועצות 30 פורטרטים של אומנים רוסיים, אשר בוצעו על ידיו בין השנים 1910–1920

==קישורים חיצוניים==

* 

==הערות שוליים==

קטגוריה:ציירים רוסים
קטגוריה:ציירים צרפתים
קטגוריה:רוסים שנולדו ב-1878
קטגוריה:רוסים שנפטרו ב-1953
החוק הראשון

החוק הראשון (באנגלית: First Law) הוא סיפור מדע בדיוני קצר מאת אייזק אסימוב משנת 1956. הסיפור תורגם לעברית ב-1975 בקובץ "בארץ הרובוטים", שם הסיפור מתייחס לחוק הראשון מבין שלושת חוקי הרובוטיקה.

== עלילה ==
הסיפור מסופר בידי מייק דונובן, עובד של יו אס רובוטים ואנשים מכניים, המתאר אירוע שהתרחש על טיטאן. הוא מספר על תקלה ברובוט בשם אמה שברח מהבסיס. מאוחר יותר, כשדונובן נלכד בחוץ בזמן סערה, הרובוט בחר להגן על צאצאו - רובוט קטן שהוא בנה - במקום על דונובן ובכך הפר את החוק הראשון הקובע כי "לא יפגע רובוט באדם או יניח במחדל שאדם ייפגע".

אסימוב ציין בהקדמה לסיפור כי הסיפור נכתב כבדיחה, ואין לקחת ברצינות את הרעיון כי רובוטים פוזיטרוניים יכולים להפר את החוק הראשון.

קטגוריה:יצירות משנת 1956
קטגוריה:סיפורי הרובוטים של אסימוב
הפיגוע בבית הכנסת באנטוורפן (1981)

ב-20 באוקטובר 1981, התפוצצה משאית תופת מחוץ לבית כנסת פורטוגזי, הממוקם באזור בורסת היהלומים המרכזי, באנטוורפן שבבלגיה. שלושה בני אדם נהרגו ו-106 נפצעו.

מעוצמת הפיצוץ נשברו והתנפצו דלתות וחלונות בית הכנסת, חלונות ראווה של חנויות וחלונות של בניינים באזור הפיצוץ.

הפצצה הוסתרה בתוך משאית נטולת גלגל, שהוחנתה במקום מבעוד לילה בחניה לא חוקית, כאילו הייתה תקועה וממתינה לחילוץ.

הפיגוע אירע זמן קצר לפני שמחת תורה, וכשנה לאחר הפיגוע בבית הכנסת בפריז ב-1980, שאירע גם הוא ערב החג.

ארגון הטרור הפלסטיני, ספטמבר השחור, נטל אחריות על הפיגוע.

==ראו גם==
* הפיגוע באנטוורפן (1980)

==קישורים חיצוניים==

* 
* 
אנטוורפן
קטגוריה:אנטוורפן: היסטוריה
קטגוריה:יהדות בלגיה
אנטוורפן 1981
קטגוריה:פיגועי טרור בבלגיה
אנטו
סט. ג'ונסטון

מועדון הכדורגל סט. ג'ונסטון (אנגלית: St. Johnstone F.C.) היא קבוצת כדורגל מהעיר פרת' שבסקוטלנד אשר משחקת בליגת העל הסקוטית. למרות שתיעודים רשמיים מעידים שהמועדון יוסד בשנת 1884 משחקו הראשון שוחק בפברואר 1885. האצטדיון הביתי של המועדון משנת 1889 הוא המקדיארמיד פארק והוא מכיל 10,696 מקומות ישיבה. מסורתית, יריבות המועדון הן שתי קבוצות העיר דנדי, דנדי ודאנדי יונייטד, והמפגשים בין הקבוצות נקראים "הדרבי של טיסייד", המחוז ממנו מגיעות הקבוצות.

למועדון הצלחה מצומצמת מבחינת תאריו ולא זכה מעולם במקום הראשון בליגה ומיקום השיא שלו הוא המקום השלישי. בגביע הסקוטי זכה המועדון פעם אחת, לראשונה בשנת 2014 לאחר ניצחון 2-0 על יריבתם דאנדי יונייטד. במסגרות האירופאיות של אופ"א יש למועדון שש הופעות, אך הוא מעולם לא העפיל לשלב הבתים בהן.

המועדון עלה לליגה הבכירה בעונת 2008/09 לאחר שבע שנות היעדרות ומאז התבסס בה.

== הישגי המועדון ==
* ניצחון הכי גדול: 13-0 נגד טולוץ'
* התבוסה הכי גדולה: 11-1 נגד מונטרוס
* רצף המשחקים הארוך ביותר ללא הפסד: 21 בעונת 2008/09
* שיאן ההופעות: סטיבן אנדרסון, 362 הופעות
* שיאן השערים: ג'ון ברוגן, 140 שערים

== תארים ==
* הגביע הסקוטי: 1
* גביע הצ'לנג' הסקוטי:1 (2007)
* אליפות הליגה השנייה: 7 פעמים
*גביע הליגה: 2020/2021

== קישורים חיצוניים ==

* 

קטגוריה:קבוצות כדורגל סקוטיות
קטגוריה:קבוצות כדורגל שהוקמו ב-1884
שטפן קלוס

שטפן קלוס (בגרמנית: Stefan Klos, נולד ב-16 באוגוסט 1971 בדורטמונד שבגרמניה המערבית) הוא כדורגלן עבר גרמני ששיחק בבורוסיה דורטמונד ובגלאזגו ריינג'רס בעמדת השוער. קלוס זכה ב-13 תארים קבוצתיים במהלך הקריירה, לרבות זכייה בליגת האלופות עם בורוסיה דורטמונד בשנת 1997.

==קריירת מועדונים==
===בורוסיה דורטמונד===
קלוס החל לשחק בקבוצה הבוגרת של בורוסיה דורטמונד בעונת 1990/91, אז היה שוער המשנה לוולפגנג דה ביר, ואת הופעת הבכורה בבונדסליגה ערך במאי 1991, בתיקו 2-2 מול וטנשייד 09. בעונת 1991/92 קלוס הפך לשוער הראשון של הקבוצה, בה שיחק שמונה וחצי עונות מלאות. בתקופה זו בורוסיה דורטמונד הייתה קבוצת צמרת בכדורגל הגרמני, וסיימה את העונה במקום השני בבונדסליגה לאחר האלופה שטוטגרט. בעונת 1992/93 הגיע קלוס עם הקבוצה לגמר גביע אופ"א, שם הפסידה הקבוצה במפגש כפול בתוצאות 0–3 ו-1–3 ליובנטוס. בעונות 1994/95 ו-1995/96 זכה קלוס בשתי אליפויות רצופות עם בורוסיה דורטמונד, ובעונת 1996/97 נטל חלק בזכייה הראשונה של בורוסיה דורטמונד בליגת האלופות, לאחר שהציג יכולת גבוהה לאורך כל העונה ועמד בשער בהצלחה בגמר ליגת האלופות 1997, בו ניצחה בורוסיה דורטמונד את יובנטוס בתוצאה 1–3. באותה שנה, זכה עם דורטמונד בגביע הביניבשתי לאחר ניצחון 0–2 בגמר על קרוזיירו הברזילאית. בפגרת החורף של עונת 1998/99 עזב קלוס את בורוסיה דורטמונד לאחר שצבר במדיה 254 הופעות ליגה ומעל 350 הופעות בכל המפעלים, וחתם בגלאזגו ריינג'רס.

===גלאזגו ריינג'רס=== 
בדצמבר 1998 חתם קלוס בגלאזגו ריינג'רס, והפך לאחד השחקנים המרוויחים ביותר באירופה. עקב הגעתו של קלוס הפך ליונל שרבונייה לשוער המשנה של הקבוצה. בתום העונה זכה קלוס באליפות ליגת העל הסקוטית עם גלאזגו ריינג'רס. הופעה זכורה של קלוס מעונת 2000/01 הייתה במשחק חוץ מול הארט אוף מידלות'יאן. במשחק זה קלוס שמר על רשת נקייה על אף הרחקותיהם של קלאודיו ריינה וארתור ניומן מגלזגו ריינג'רס, ואף הדף פנדל, וסייע לקבוצתו לנצח 0–1. עם זאת, סלטיק זכתה באליפות בעונה זו. בעונת 2002/03 היה קלוס חלק מטרבל מקומי של גלאזגו ריינג'רס, שזכתה באליפות, בגביע הסקוטי ובגביע הליגה הסקוטית. בשנת 2004 מונה קלוס לקפטן הקבוצה. בינואר 2005 סבל מפגיעה ברצועה, והחמיץ את יתר העונה, כאשר מחליפו, ההולנדי רונאלד ווטרויס, נשאר השוער הפותח גם לאחר חזרתו של קלוס לכשירות. בעונת 2006/07 קלוס כבר היה שוער משנה, וערך את הופעתו הראשונה באותה עונה רק בחודש פברואר, בניצחון 0–4 על הפועל תל אביב בגביע אופ"א, בו נכנס בדקה ה-75 כמחליף לאחר שהורחק השוער הראשון, אלן מקגרגור. בתום עונה זו, פרש קלוס ממשחק פעיל ועבר להתגורר בשווייץ, לאחר שצבר 298 הופעות בכל המסגרות, וזכה בארבע אליפויות ושלושה גביעים במדי גלאזגו ריינג'רס. בשנת 2009 נכנס קלוס להיכל התהילה של גלאזגו ריינג'רס.

==קריירה בינלאומית==
לקלוס 17 הופעות במדי נבחרת גרמניה בכדורגל עד גיל 21 ושתי הופעות במדי נבחרת גרמניה האולימפית, אך הוא מעולם לא שיחק בנבחרת גרמניה הבכירה.

==תארים==
עם בורוסיה דורטמונד:
* אליפות הבונדסליגה (2): 1994/95, 1995/96
* ליגת האלופות: 1997
* הגביע הביניבשתי: 1997

עם גלאזגו ריינג'רס:
* אליפות ליגת העל הסקוטית (4): 1998/99, 1999/00, 2002/03, 2004/05
* הגביע הסקוטי (3): 1998/99, 2001/02, 2002/03
* גביע הליגה הסקוטית (2): 2001/02, 2002/03

==קישורים חיצוניים==

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה דורטמונד
קטגוריה:כדורגלני גלאזגו ריינג'רס
קטגוריה:גרמנים שנולדו ב-1971
רמת אקווריוס

הר בולדר בגובה 3,453 מטרים על רמת אקווריוס]]
רמת אקווריוס (באנגלית: Aquarius Plateau) היא אזור פיזיוגרפי באזור המשנה "הרמות הגבוהות" (High Plateaus Section) של רמת קולורדו. הרמה שוכנת במחוזות גארפילד (Garfield) ווין (Wayne) בדרום-מרכז יוטה.

==גאוגרפיה==
הרמה, התרוממות טקטונית, השוכנת על רמת קולורדו הגדולה ממנה בהרבה היא הרמה המיוערת הגבוהה ביותר באמריקה הצפונית. הרמה משתרעת לאורך 150 קילומטרים בקצה הצפוני של גרם המדרגות הגדול. שטחה מעל ל-2,330 קילומטרים מרובעים שרובם מיוערים, הרוב הוא חלק מהיער הלאומי דיקסי (Dixie National Forest). ברמה יש חורשות צפופות של צפצפה, אשוחית ואשוח, כרי דשא ואחו תת-אלפיני. בגובה הבינוני העץ הנפוץ הוא אורן הזפת, ובגבהים הנמוכים יותר ערער ומיני אורן אחרים.

מעל ל-200 קילומטרים מרובעים נמצאים בגובה העולה על 11,000 רגל (3,350 מטרים). הרמה כוללת את הר בולדר שפסגתו המכונה Bluebell Knoll שוכנת בגובה 3,453 מטרים. על ההר צומח מין הפרח Potentilla angelliae האנדמי לאזור זה.

כמו כן יש ברמה מספר אגמים צלולים. אל האגמים, ואל הר בולדר אפשר להגיע באמצעות כביש נופי מספר 12 (Scenic Byway 12).

===פארקים===
ברמת אקווריוס ובקרבתה שוכנים הפארק הלאומי ברייס קניון והיער הלאומי דיקסי.

==דיאגרמת חתכים==
<div style="width: 1100px; border: 1px solid #8888aa; padding: 4px; margin: 4px;">
<div style="height: 320px; width: 1080px; border: 1px solid #8888aa; overflow: auto; padding: 4px; margin: 4px;">
קובץ:Grand Staircase-big.jpg
</div>
<center>
גרם המדרגות הגדול כשרמת אקווריוס בקצהו הצפוני (הצד השמאלי באיור).
</center>
</div>

==קישורים חיצוניים==

==הערות שוליים==

קטגוריה:יוטה: גאוגרפיה
קטגוריה:רמת קולורדו
רמת מרקאגנט

תוואי הנוף הצעירים ביותר גאולוגית ברמת מרקאגנט הם גושים קרחים מצמחייה של קילוחי [[לבה המכונים בפי המקומיים "מדבר הסלע השחור".]]
רמת מרקאגנט (באנגלית: Markagunt Plateau) היא רמה בשטח של 2,100 קילומטרים מרובעים באזור המשנה "הרמות הגבוהות" (High Plateaus Section) של רמת קולורדו. הרמה שוכנת במחוזות גארפילד (Garfield), איירון (Iron), קיין (Kane) ווושינגטון (Washington) בדרום-מרכז יוטה, בין כביש בין-מדינתי 15 לכביש 89.

מרקאגנט הוא שם שנגזר משפת פאיוט שפירושו "רמה של עצים".

==גאוגרפיה==
הרמה כוללת את המונומנט הלאומי סידר ברייקס (Cedar Breaks National Monument), והיא חלק מנפת הר סידר (Cedar Mountain District) של היער הלאומי דיקסי (Dixie National Forest). הנקודה הגבוהה ביותר ברמה היא פסגת ברייאן הד (Brian Head Peak) בגובה 3,446 מטרים מעל פני הים.

==שדה געשי==
השדה הגעשי של רמת מרקאגנט הוא אזור של חרוטי אפר וקילוחי לבה. קילוחי הלבה האחרונים מתוארכים סביב שנת 1050 וקדמו להם סדרות של קילוחי לבה טרכיטית, אנדזיטית וריוליטית.

השדה שוכן מזרחית למונומנט הלאומי סידר ברייקס. אגם נאוואחו נוצר כאשר קילוח לבה סכר את ערוץ נחל דק (Duck Creek) על הרמה. מערת ממות (Mammoth Cave) היא מערת צינור לבה השוכנת ברמה.

תוואי הנוף הצעירים ביותר גאולוגית ברמת מרקאגנט הם גושים קרחים מצמחייה של קילוחי לבה המכונים בפי המקומיים "מדבר הסלע השחור". הם משתרעים סמוך לגבעה המכונה "מילר נול" (Miller Knoll) בדרום-מזרח. קילוחי לבה אלו משתרעים גם לצפון-מזרח סמוך לאגם פנגויטץ' (Panguitch Lake).

==דיאגרמת חתכים==
<div style="width: 1100px; border: 1px solid #8888aa; padding: 4px; margin: 4px;">
<div style="height: 320px; width: 1080px; border: 1px solid #8888aa; overflow: auto; padding: 4px; margin: 4px;">
קובץ:Grand Staircase-big.jpg
</div>
<center>
גרם המדרגות הגדול כשרמת מרקאגנט בקצהו הצפוני (הצד השמאלי באיור).
</center>
</div>

==קישורים חיצוניים==

==הערות שוליים==

קטגוריה:יוטה: גאוגרפיה
קטגוריה:רמת קולורדו
M72

M72 (מ-Messier 72, נקרא גם NGC 6981) הוא צביר כדורי בקבוצת הכוכבים דלי הנמצא במרחק של כ-55,400 שנות אור ממערכת השמש. זהו הצביר העמום ביותר בקטלוג מסיה ואחד הצבירים הרחוקים ביותר שבו.

== היסטוריה ==
הצביר התגלה על ידי האסטרונום הצרפתי פייר מאשן, עוזרו של שארל מסיה, בלילה בין ה-29 וה-30 באוגוסט 1780 ומסיה עצמו צפה בו ב-4 באוקטובר באותה שנה וצרף אותו לקטלוג מסיה, שם תואר כערפילית עמומה ללא כוכבים מעל הצוואר של הגדי, דומה ל-M71. בשנת 1783 צפה האסטרונום ויליאם הרשל ב-M72 וזיהה שזהו צביר כוכבים וציין שהצליח להבחין ב-150 מהם. בתצפית מאוחרת יותר בשנת 1810 הוא ציין שצורתו של הצביר עגולה ושמרכזו צפוף בהרבה משוליו. ג'ון הרשל צפה בצביר בשנת 1825 וציין שכוכבי הצביר חלשים מאוד וקשים להפרדה מאור הרקע של הצביר.

בהירות נראיתו של הצביר היא מדרגה 9.3 וגודלו הזוויתי כ-6.6 דקות קשת, כך שהוא עמום וקטן וקשה להבחין בו בלי טלסקופ. על מנת לצפות בכוכבי הצביר, שהבהירים שבהם הם מדרגת בהירות 14, יש צורך בטלסקופ מקצועי. קשה לאתר את M72 בשל עמימותו, הוא נמצא כ-3.5 מעלות מדרום לכוכב μ (מו) בדלי, כ-3.3 מעלות מדרום-דרום-מזרח לכוכב ε (אפסילון) בדלי וכ-4 מעלות ממערב-דרום-מערב לכוכב ν (נו) בדלי. כ-1.3 מעלות ממזרח ל-M72 נמצא האסטריזם M73 וערפילית שבתאי (NGC 7009) נמצאת מעט פחות מ-3 מעלות מצפון-מזרח לו.

== מאפייני הצביר ==
אף על פי ש-M72 הוא אחד הצבירים העמומים והקטנים בקטלוג מסיה, הוא למעשה גדול ובהיר ורק בשל המרחק הגדול אליו, כ-55,400 שנות אור, הוא אינו מרשים. מסתו מוערכת בכ-168,000 מסות שמש, קוטרו כ-106 שנות אור והוא מאיר בעוצמה של פי 54,000 מהשמש. זוהו בו עד היום כ-50 כוכבים משתנים, רובם מסוג משתני RR בנבל שמאפשרים להעריך את מרחקו. צפיפותו אינה גבוהה במיוחד, חצי ממסתו מרוכזת ברדיוס של יותר מ-14 שנות אור. הספקטרום של אורו מתאים לקרינת כוכב מסוג ספקטרלי F7. ממדידת ההסחה לאדום של אורו נראה שהוא נע במהירות גבוהה יחסית של כ-345 קילומטר בשנייה בכיוון מערכת השמש.

== קישורים חיצוניים ==

* [http://messier.seds.org/m/m072.html M72] בקטלוג מסיה באתר SEDS.
* 

== הערות שוליים ==

72
72
קטגוריה:קבוצת הכוכבים דלי
המתקפה על אוטובוס התלמידים בשער הנגב

המתקפה על אוטובוס התלמידים בשער הנגב אירעה בצהרי 7 באפריל 2011. טיל נ"ט מונחה לייזר מדגם 9M133 קורנט נורה בידי אנשי חמאס לעבר אוטובוס תלמידים של המועצה האזורית שער הנגב. נער בן 16 שישב בחלקו האחורי של הרכב נפצע אנושות, ונפטר מפצעיו לאחר עשרה ימים.

==הפיגוע==
המתקפה החלה בשעה שבה סיים נהג האוטובוס לפזר את רוב הילדים בביתהם בקיבוצים, לאחר שאסף אותם מבית הספר, ולכן היה האוטובוס ריק כמעט לגמרי. נהג האוטובוס נפצע קלות והנוסע היחיד שנשאר, בן 16 שישב בחלקו האחורי של הרכב, נפצע אנושות מפגיעת רסיסים בראשו, ומת מפצעיו ב-17 באפריל<ref></ref>. לאחר האירוע, נורה מטח פצמ"רים על הכביש, דבר שעיכב את פינוי הנפגעים.

בימים שלאחר התקרית נורו מטחים כבדים של רקטות ופצצות מרגמה לעבר המועצה האזורית שער הנגב והערים שדרות ואשקלון, דבר שגרם להשבתת הלימודים בבתי הספר באזור, כולל זה שתלמיד בו נהרג במתקפה, לאחר המתקפה צה"ל סגר את כביש 232 באזור בו בוצעה המתקפה לתנועת כלי רכב אזרחיים ומיגן אותו באמצעות קירות בטון ושתילת עצים בצידי הכביש כדי למגן את הרכבים מירי טילים.

לאחר התקרית טען ארגון חמאס כי האוטובוס נסע על כביש שנמצא בשימוש שוטף של כלי רכב צבאיים ישראליים, וכי פעיליו שביצעו את המתקפה לא ידעו שישנם תלמידים על הרכב. בישראל דחו את הטענות לזיהוי שגוי בשל צבעו הצהוב של האוטובוס, האופייני לאוטובוס תלמידים. בישראל האשימו את חמאס בביצוע פשע מלחמה בהתקפה, משרד החוץ דרש מהצבא להשאיר את האוטובוס כפי שהוא בבסיס אוגדת עזה, אליו הוזמנו נציגים ממדינות זרות ומהאו"ם כדי להראות את פשעי המלחמה שהחמאס מבצע.

ההתקפה גונתה על ידי הקהילה הבינלאומית.

==קישורים חיצוניים==
* 
* 

==הערות שוליים==

קטגוריה:מועצה אזורית שער הנגב
אוטובוס התלמידים בשער הנגב
קטגוריה:רצח קטינים בישראל על רקע לאומני
קטגוריה:פיגועי טרור בישראל ב-2011
קטגוריה:הנגב: פיגועים
הפיגוע בשכונת בית ישראל

הפיגוע בשכונת בית ישראל היה פיגוע התאבדות שבוצע ב-2 במרץ 2002, י"ט אדר ה'תשס"ב, בשכונת בית ישראל בירושלים ובו נרצחו עשרה אזרחים, בהם שישה ילדים. את האחריות לפיגוע נטל ארגון גדודי חללי אל-אקצא.

הפיגוע שבוצע בתחילת חודש מרץ הוא ראשיתו של גל הטרור שזכה לכינוי "מרץ השחור" במהלך האינתיפאדה השנייה.

==הפיגוע==
הפיגוע אירע במוצאי שבת בשכונת בית ישראל, שכונה חרדית ירושלמית, השוכנת סמוך לקו התפר בין מזרח העיר למערבה, שנפגעה כבר בעבר מפיגועי טרור. שנה קודם לכן התפוצצה מכונית תופת בקרבת מקום.

בשעות הערב של יום השבת עורר אדם בלבוש חרדי את חשדם של עוברים ושבים באזור, זמן קצר לאחר השעה 19:00 בערב עם תום תפילת ערבית של צאת השבת, היו הרחובות הומי אדם. ביציאה מישיבת "מחנה ישראל" בשכונה, התגודדו רבים ובהם בני משפחות חזן וחג'בי שבאו לשבת לירושלים לחגוג את בר המצווה של בניהם. המחבל פוצץ את עצמו בסמוך לקבוצת נשים שעמדו עם עגלות תינוקות והמתינו לבעליהן שיצאו מהתפילה. בין ההרוגים בפיצוץ היו ילדים ותינוקות בני אותה משפחה. שמונה מההרוגים היו בני משפחת נחמד, תושבי ראשון לציון וקרובי משפחת חג'בי שחגגה את בר המצווה. אחת הנשים ששרדו את הפיגוע הייתה הרה ואיבדה את זוג התאומים שברחמה.

==הסיקור התקשורתי==

לפני הפיגוע שודר בערוץ 2 על ידי חברת טלעד משחק כדורגל ובזמן הפיגוע בחרה חברת טלעד להמשיך ולשדר את המשחק ואת העדכונים על הפיגוע במסך מפוצל, דבר שגרר ביקורת על התקשורת בישראל.

==קישורים חיצוניים==
* 
* 
* 

שכונת בית ישראל
שכונת בית ישראל
קטגוריה:פיגועים באינתיפאדה השנייה
קטגוריה:רצח ילדים באינתיפאדה השנייה
קטגוריה:פיגועים שבהם נרצחו בני משפחה
בית ישראל
בית ישראל
קטגוריה:בית ישראל (שכונה)
משפט הגרדיאנט

במתמטיקה, בעיקר באנליזה וקטורית, משפט הגרדיאנט, ידע גם בתור המשפט היסודי של החשבון הדיפרנציאלי והאינטגרלי עבור אינטגרל מסילתי, הוא משפט מרכזי בתחום האנליזה הווקטורית, ובכלל באנליזה מתמטית, ומשמש כהכללה למשפט היסודי של החשבון הדיפרנציאלי והאינטגרלי עבור כל עקומה <math>n</math>-ממדית.

המשפט: בהינתן פונקציה <math> \varphi : U \subseteq \mathbb{R}^n \to \mathbb{R}</math> ועקומה <math>\gamma</math> מנקודה <math>\mathbf{p}</math> לנקודה <math>\mathbf{q}</math>, אז:
:<math> \varphi\left(\mathbf{q}\right)-\varphi\left(\mathbf{p}\right) = \int_{\gamma[\mathbf{p},\,\mathbf{q}]} \nabla\varphi(\mathbf{r})\cdot \mathrm{d}\mathbf{r}. </math>

כאשר <math> \nabla\varphi </math> מסמל את הגרדיאנט של הפונקציה <math>\varphi</math>. 
מהמשפט נובעת המסקנה החשובה כי ניתן לתאר כל שדה וקטורי משמר בתור הגרדיאנט של שדה סקלרי.

==הוכחה==
ידוע כי אם <math>\varphi</math> היא פונקציה גזירה, מתת קבוצה פתוחה <math>U</math> של <math>\mathbb{R}^n</math> ל-<math>\mathbb{R}</math>, ואם <math>\mathbf{r}</math> היא פונקציה גזירה מאינטרוול ממשי <math>[a,b]</math> ל-<math>U</math>, אז על פי כלל השרשרת, הפונקציה <math>\varphi \circ \mathbf{r}</math> היא פונקציה גזירה בתחום <math>(a,b)</math> ומתקיים
:<math>\frac{\mathrm{d}}{\mathrm{d}t}(\varphi \circ \mathbf{r})(t)=\nabla \varphi(\mathbf{r}(t)) \cdot \mathbf{r}'(t)</math>

לכל <math>t \in (a,b)</math>.

עכשיו נניח כי בתחום <math>U</math> קיימת עקומה גזירה <math>\gamma</math> בעלת נקודות קיצון <math>\mathbf{p}</math> ו-<math>\mathbf{q}</math>. אם <math>\mathbf{r}</math> מייצג פרמטר של <math>\gamma</math> עבור כל <math>t \in [a,b]</math>, אז ניתן לראות מטענה הנ"ל כי

:<math>\begin{align}
\int_{\gamma} \nabla\varphi(\mathbf{u}) \cdot \mathrm{d}\mathbf{u} &=\int_a^b \nabla\varphi(\mathbf{r}(t)) \cdot \mathbf{r}'(t) \,\mathrm{d}t \\
&=\int_a^b \frac{\mathrm{d}}{\mathrm{d}t}\varphi(\mathbf{r}(t)) \,\mathrm{d}t =\varphi(\mathbf{r}(b))-\varphi(\mathbf{r}(a))=\varphi\left(\mathbf{q}\right)-\varphi\left(\mathbf{p}\right)
\end{align} </math>

כאשר השוויון הראשון נובע מההגדרה של אינטגרל קווי, והשוויון השלישי נובע מהמשפט היסודי של החשבון הדיפרנציאלי והאינטגרלי.

==גרסה מורחבת==
ישנה גרסה מורחבת של משפט הגרדיאנט אשר עוסקת בשדות וקטורים.
אם <math> F=(F_1,F_2) </math> שדה וקטורי חלק ב-<math> \mathbb{R}^2</math>, התכונות הבאות שקולות:
# קיימת פונקציה חלקה <math> f \colon \mathbb{R}^2 \to \mathbb{R}</math> כך שמתקיים לכל <math>p</math>, <math> \nabla_p f=F(p) </math>.
# לכל <math>p</math>, <math> \frac{\partial F_1}{\partial y} _p =\frac{\partial F_2}{\partial x} _p </math>.
# לכל עקום חלק <math> \Gamma </math> במישור, האינטגרל <math> \int_{ \Gamma} F_1dx+F_2 dy </math> תלוי רק בקצוות העקום.
# לכל עקום חלק וסגור <math> \Gamma </math> במישור, האינטגרל <math> \int_{ \Gamma} F_1dx+F_2 dy=0 </math>. 

הנוסחה לעיל נובעת משקילות תנאים אלו. הגרסה המורחבת נכונה גם עבור שדות וקטורים מממדים יותר גבוהים לאחר הכללות מתאימות. 

==קישורים חיצוניים==
* 

קטגוריה:אנליזה וקטורית
קטגוריה:גאומטריה דיפרנציאלית
גרדיאנט
קטגוריה:אינטגרלים
הרכבת התחתית של קאזאן

הרכבת התחתית של קאזאן (ברוסית: Казанский метрополитен; בטטרית: Казан метросы - "קאזאנסקי מטרופוליטן") היא מערכת הסעת המונים הפועלת בעיר קאזאן מאז שנת 2005 והיא הרכבת התחתית הראשונה שהוקמה לאחר התפרקות ברית המועצות.

הרכבת התחתית בקאזאן נחנכה ב-27 באוגוסט 2005 בעת חגיגות 1,000 שנה לעיר קאזאן.

הרכבת הפכה למערכת הרכבת התחתית השביעית במספר בשטח רוסיה וה-15 במספר בשטחי ברית המועצות לשעבר.

==היסטוריה==
התוכניות הראשונות לבניית רכבת תחתית בקאזאן צצו כבר בשנות ה-30 של המאה ה-20, אך יישומן נדחה עקב פרוץ מלחמת העולם השנייה.

בשנות ה-60 שוב תוכנן לבנות מערכת רכבת תחתית ובשנת 1969 הוצגה תוכנית אב והחלו בחפירות בכמה מרובעי העיר, אך העבודות לא התקדמו מעבר לכך.

בשנת 1983 החלו הכנות מחודשות לבנייה, אך התפרקות ברית המועצות בלמה כל התקדמות בנושא ובשנת 1995 אף לא הופיעה העיר ברשימה הממשלתית של ערי מיליון ברוסיה שמתוכננת בהן בניית רכבת תחתית.

בשנת 1996 אישר נשיא רוסיה בוריס ילצין החלטה לבניית רכבת תחתית בעיר. בנייתה החלה בפועל ב-27 באוגוסט 1997 כשחפירת התעלות החלה במאי 2000. הבנייה התקדמה באופן אינטנסיבי בשנים 2003–2005. על הבנייה שקדה חברת קזמטרוסטרוי (Казметрострой) בסיוע מכון "קזגראז'דאנפרויקט" (Казгражданпроект) ובמימון מכון "לנמטרוגיפרוטרנס" (Ленметрогипротранс).

הרכבת התחתית החלה לעבוד באוגוסט 2005 כשנחנכה בטקס חגיגי בנוכחות נשיא רוסיה ולדימיר פוטין, נשיא קזחסטן נורסולטאן נזרבאייב ונשיא טטרסטן שינטימר שאימייב. הקו נחנך בתחילה באורך 7.1 קילומטר וכלל חמש תחנות. שעתיים לאחר הטקס, החלה הרכבת לעבוד באופן סדיר.

הרכבת מסיעה בממוצע כ-30 מיליון נוסעים בשנה. בשנת 2016 החלה בניית הקו השני של הרכבת בהשקעה של כ־48 מיליארד רובל.

==המערכת==
אורכו של הקו הראשון של הרכבת ("הקו האדום") הוא 15.8 קילומטר. לאורך הקו פועלות 10 תחנות:

הנסיעה ברכבת מתבצעת בכרטיסי נסיעה חודשיים. עלות נסיעה בודדת מגיעה ל-25 רובלים (כ-1.50 ש"ח). כל שלטי ההכוונה ברכבת התחתית כתובים בשלוש שפות: טטרית, רוסית ואנגלית. מאז 2010 נשמעת הכריזה ברכבת בשלוש שפות אלו.

==גלריה==
<gallery widths="220px">
קובץ:KAZAN METRO kozia sloboda.jpg|תחנת חירות העז
קובץ:Kazan Metro Kremlevskaya 08-2016 img1.jpg|תחנת הקרמלין
קובץ:Kazan Metro TukaySquare 08-2016.jpg|תחנת כיכר טוקאיה
קובץ:Kazan Metro Sukonnaya Sloboda 08-2016 img2.jpg|תחנת חירות הבד
קובץ:Kazan_Metro_Ametiyevo_Station Outside.jpg|גשר מעבר בתחנת אמטייבו
קובץ:Kazan Metro Ametiyevo Station.jpg|תחנת אמטייבו
קובץ:Kazan Metro Gorki Station.jpg|תחנת גורקי
קובץ:Kazan Metro ProspektPobedy 08-2016.jpg|תחנת שדרות הניצחון
קובץ:Yashleq qazan metro.jpg|תחנת יאשלק
קובץ:Tonyak vokzal qazan metro.jpg|תחנת צפון
קובץ:Aviatozelesh qazan metro.jpg|תחנת אביאסטרויטלנאיה
</gallery>

==קישורים חיצוניים==

* 
* 

קטגוריה:קאזאן
קאזאן
קטגוריה:רוסיה: מנהרות
Ich glaube, lieber Herr, hilf meinem Unglauben, רי"ב 109

Ich glaube, lieber Herr, hilf meinem Unglauben (בעברית: אני מאמין, עזור נא לי בחסרון אמונתי), רי"ב 109, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-21 שלאחר חג השילוש הקדוש, ב-17 באוקטובר 1723.

==רקע==
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.

במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.

קנטטה זו הייתה התשע-עשרה שהלחין באך מאז החל למלא את תפקידו בלייפציג. הקנטטה הקודמת שהלחין היא רי"ב 48.

ב-1876 הוציאה לאור חברת באך את הקנטטה לראשונה, בכרך 23 של פרסומיה.

==מילים ומוזיקה==
סדר הקריאה לאותו יום כולל פסוקים מהאיגרת אל האפסים ומהבשורה על-פי יוחנן בהם מתואר כיצד ריפא ישו את בן אחד מאנשי המלך. הלברית שמחברה לא ידוע, עוסקת באמונה שיש לתת בישו ובאל, כמו בסיפור המובא בבשורה. החלק הראשון הוא ציטוט מהבשורה על-פי מרקוס שגם הוא מתוך סיפור ריפוי של ישו, ומביע גם הוא את הצורך בחיזוק האמונה. המשך הקנטטה הוא מעין דיאלוג בין הספקנות והייאוש לבין תקווה וביטחון באל. החלק האחרון לקוח ממזמור של לזרוס שפנגלר (Lazarus Spengler).

הקנטטה נועדה לביצוע על ידי סולני אלט וטנור, בליווי מקהלה בת ארבעה קולות, קרן יער (מסוג ), שני אבובים, שני כינורות, ויולה ובאסו קונטינואו. לקנטטה שישה חלקים:
# מקהלה: Ich glaube, lieber Herr, hilf meinem Unglauben (אני מאמין, עזור נא לי בחסרון אמונתי)
# רצ'יטטיב לטנור: Des Herren Hand ist ja noch nicht verkürzt (יד אלהים עדיין אינה קפוצה)
# אריה לטנור: Wie zweifelhaftig ist mein Hoffen (מה מסופקת היא תקוותי)
# רצ'יטטיב לאלט: O fasse dich, du zweifelhafter Mut (הו התעשת, לב ספקן)
# אריה לאלט: Der Heiland kennet ja die Seinen (כי המושיע יודע את עמו)
# כורל: Wer hofft in Gott und dem vertraut (מי שתקוותו באלהים ובו יבטח)

==הקלטות==
היצירה הוקלטה במלואה 16 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1979), טון קופמן (ב-1998), מסאקי סוזוקי (ב-2000) וג'ון אליוט גרדינר (ב-2000).

==קישורים חיצוניים==
* [http://www.bach-cantatas.com/BWV109.htm פרטי הקנטטה באתר קנטטות באך]
* [http://www.bach-cantatas.com/Texts/BWV109-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
יחיאל מיכל אוירבך

רבי יְחִיאֵל מִיכְל אוֹיֶרְבַּך (מכונה גם: רבי מיכל'ע מקורימא; ה'תקמ"ה – כ"ו בסיוון ה'תרט"ז) היה רב ואדמו"ר בדינוביץ ובקורימא, השלישי בשושלת אניפולי.

== ביוגרפיה ==
נולד בשנת תקמ"ה לרבי צבי מנחם מאניפולי ולסימא בתו של רבי דוב בער מאולינוב (בן רבי צבי בן הבעל שם טוב). נישא לביילא בתו של רבי יצחק הלברשטט (בן רבי צבי הירש מקונסטטין, בן רבי מאיר מקונסטנטין, בן רבי יעקב עמדין). אב"ד קונסטנטין ישן. לאחר פטירת אביו בכ"ח בטבת ה'תקע"ד מונה לממלא מקומו כאב"ד דינוביץ.

היה תלמידו של רבי ישראל מרוז'ין; מסופר כי באביב שנת תקצ"ח שהה אצל תלמידו רבי יחיאל מיכל בדינוביץ, והקהילה שם זיהתה בין האורחים שני מוסרים (יהודים שהיו מלשינים לשלטון על העלמות מס בקרב הקהילה היהודית ועל חייבי-גיוס לא רשומים במפקד אוכלוסין) שרדפו אחר רבי ישראל מרוז'ין; כשספרו זאת לרבי יחיאל מיכל פקד לשפוך עליהם מים רותחים בשהותם במקוה ובכך הרגום. וכאשר נודע הדבר לשלטון הצאר נאסרו שניהם בעוון זה ושהו במאסרם כמעט שנתיים עד שנת ה'ת"ר אז הוברחו שניהם בעזרת שוחד ושכירי חרב מרוסיה, ולאחר מסע נדודים השתקעו שניהם באימפריה האוסטרו הונגרית. רבי יחיאל מיכל גר בקורימא שבסלובקיה (בסמוך לבארדיוב).

רבי יחיאל מיכל נפטר בכ"ה בניסן תרט"ז בקורימא ושם נטמן.

בנו היה רבי משולם זוסיא אוירבך רבה של טולמיץ', חתן רבי יעקב ישראל טברסקי מצ'רקס.

==קישורים חיצוניים==
* ראו [http://www.ivelt.com/forum/viewtopic.php?f=31&t=6079&start=75 אודותיו], בפורום היידי "אידישע וועלט פארומס".

==הערות שוליים==

קטגוריה:אדמו"רים
קטגוריה:רבנים גליציאנים
קטגוריה:רבנים רומנים
קטגוריה:משפחת רבי זושא מאניפולי
איסבל סרלי

איסבל סרלי
איסבל סרלי (בספרדית: Isabel Sarli; קונקורדיה, אנטרה ריוס, 9 ביולי 1935 – בואנוס איירס, ארגנטינה, 25 ביוני 2019) הייתה שחקנית ודוגמנית ארגנטינאית.

==ביוגרפיה==
סרלי נולדה בקונקורדיה, ארגנטינה למשפחה ענייה. עבדה כמזכירה על מנת לפרנס את משפחתה. היא קיבלה הצעה לדגמן, ובעקבות הצלחתה במקצוע זה עזבה את עבודה המקורית.
ב-1955 היא נבחרה למלכת היופי של ארגנטינה, ובמיס תבל עלתה לשלב 15 מועמדות הגמר, ונפגשה גם עם נשיא ארגנטינה חואן פרון.

ב-1956 היא פגשה בתוכנית טלוויזיה את הבמאי ארמנדו בו, שהציע לה לשחק בסרטו, וכך החלה קריירה שבמהלכה שיחקה במעל 30 סרטים.

סרלי הייתה אחת השחקניות הארגנטינאיות היחידות שהתפרסמו ברחבי העולם, והיו ידועות בתודעה העולמית, והיא נחשבה כסמל מין בארצה.

נפטרה בבואנוס איירס ב-25 ביוני 2019.

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:זוכות מיס ארגנטינה
קטגוריה:משתתפות בתחרות מיס תבל 1955
קטגוריה:ארגנטינאיות שנולדו ב-1935
קטגוריה:ארגנטינאים שנולדו ב-1935
קטגוריה:נפטרות ב-2019
קטגוריה:נפטרים ב-2019
קווינסי מילר

קווינסי קורטז מילר (באנגלית: Quincy Cortez Miller; נולד ב-18 בנובמבר 1992) הוא כדורסלן אמריקאי.

== קריירה ==
מילר נולד בשיקגו שבאילינוי למשפחה אפרו-אמריקאית נוצרית. לו 14 אחים ואחיות, שאחת מהן נהרגה בתאונת דרכים ב-2005.

=== ארצות הברית ===
מילר כיכב כבר בתיכונים והיה בין עשרת שחקני התיכון המצטיינים בארצות הברית במחזור של שנת 2011, ואף הוביל את קבוצתו בתיכון קווליטי לזכייה בתואר של אגודת האתלטיקה הלאומית של בתי הספר הנוצריים. באותן שנים גם שיחק והצטיין במדי נבחרת ארצות הברית עד גיל 18 באליפות "פיב"א אמריקה" של 2010, בה זכתה ארצות הברית במדליית הזהב.

מילר שיחק רק שנה אחת בליגת ה-NCAA של הקולג'ים, בביילור ברס של אוניברסיטת ביילור מטקסס, במדיה העמיד ממוצעים של 10.6 נקודות ו-5 ריבאונדים בממוצע למשחק וזכה בתואר פרשמן השנה במחוז שלו, כשביילור הגיעה לרבע גמר הטורניר הארצי.

בקיץ 2012 נבחר בדראפט ה-NBA במקום ה-38 על ידי דנוור נאגטס. ב-2013 שיחק בעיקר בליגת הפיתוח של ה-NBA וב-2014 שיחק במדי דנוור 52 משחקים ותרם 4.9 נקודות ו-2.8 ריבאונדים למשחק. ב-2015 שיחק תקופות קצרות ב-NBA בסקרמנטו קינגס ובדטרויט פיסטונס, וכן בקבוצות מליגת הפיתוח.

=== אירופה וישראל ===
באוקטובר 2015 הצטרף לקבוצה הסרבית הכוכב האדום בלגרד והפך מהר מאוד לאחד השחקנים הבולטים ביורוליג (בארבעה משחקים רצופים קלע למעלה מ-20 נקודות), והוביל את הסרבים לראשונה בהיסטוריה של המועדון לשלב ההצלבה (שמונה הגדולות) עם ממוצעים מרשימים של 14.1 נקודות (שביעי בליגה), 5.7 ריבאונדים ו-1.5 חסימות למשחק (שני בליגה). הוא נבחר לחמישייה השנייה של העונה ביורוליג – השני בסך-הכל בתולדות הכוכב האדום שעושה זאת, אחרי בובאן מריאנוביץ'. הוביל את הכוכב האדום לזכייה באליפות סרביה ובאליפות הליגה האדריאטית, בה סיים עם ממוצעים של 12 נקודות ו-5.8 ריבאונדים למשחק.

ביוני 2016 חתם מילר על חוזה לשנתיים במכבי תל אביב. במהלך הקיץ נפצע במשחק כדורסל חובבים בקליפורניה. ב-19 ביולי בבדיקת MRI התברר כי מילר סובל מקרע ברצועה הצולבת האחורית וברצועה הצדדית החיצונית בברך. משמעות הפציעה היא שמילר ייעדר מהמגרשים לתקופה של בין 6–9 חודשים מזמן הבדיקה.
ב-5 בדצמבר חזר מילר לאימונים חלקיים עם הקבוצה ואמור לחזור בהדרגה לכושר משחק. מילר חזר לשחק ב-1 בינואר. בתום העונה שוחרר ממכבי בעקבות חשש לפציעות נוספות.

ב-27 ביולי 2017 חתם מילר לשנתיים בברוזה במברג הגרמנית. ב-20 בנובמבר 2017 שוחרר מבמברג.

== קישורים חיצוניים ==

* [http://espn.go.com/nba/player/_/id/6611/quincy-miller קווינסי מילר] באתר ESPN

==הערות שוליים==

קטגוריה:כדורסלני דנוור נאגטס
קטגוריה:כדורסלני סקרמנטו קינגס
קטגוריה:כדורסלני דטרויט פיסטונס
קטגוריה:כדורסלני הכוכב האדום בלגרד
קטגוריה:כדורסלני מכבי תל אביב
קטגוריה:כדורסלני ברוזה במברג
קטגוריה:כדורסלני יובקזרטה באסקט
קטגוריה:כדורסלני אוניברסיטת ביילור
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני גרנד ראפידס דרייב
קטגוריה:כדורסלני רינו ביגהורנס
קטגוריה:בחירות דראפט של דנוור נאגטס
קטגוריה:אילינוי: כדורסלנים
קטגוריה:כדורסלני איווה וולבס
קטגוריה:אמריקאים שנולדו ב-1992
גנירליקס

גנירליקס אצטט (באנגלית: Ganirelix. משווק בישראל תחת השם אורגלוטרן, Orgalutran) הוא אנטגוניסט להורמון משחרר גונדוטרופינים (או בקיצור הנפוץ יותר - GnRH). תפקידו העיקרי הוא בשליטה על מועד הביוץ. התרופה פועלת על ידי חסימת הפעילות של GnRH בבלוטת יותרת המוח, ובכך גורם לדיכוי הייצור והפעילות של ההורמונים LH ו-FSH. גנירליקס משמש בעיקר בטיפולי פוריות כמו IVF, שם הוא ניתן על מנת למנוע ביוץ מוקדם שיגרום לשאיבת ביציות בשלות מדי שכבר אינן כשירות לתהליך הפריית המבחנה.

התרופה אושרה לשימוש באירופה כבר במאי 2000. התרופה משווקת גם תחת השם המסחרי אנטגון על ידי Organon International.

==שימוש==
השימוש העיקרי בתרופה הוא בטיפולי פוריות על מנת למנוע ביוץ מוקדם, במיוחד בנשים העוברות גירוי יתר שחלתי מבוקר הגורם ליצירת ביציות מרובות בשחלות. במידה ומתרחש ביוץ מוקדם, הביציות עלולות להיות בשלות מדי עבור תהליך ההפריה. גנירליקס מונע את הביוץ עד לשלב בו מקבלת האישה גונדוטרופין כוריוני אנושי (hCG), לתזמון הביוץ.

אגוניסטים ל-GnRH ניתנים לעיתים בטיפולי פוריות או לטיפול בהפרעות הקשורות להורמוני מין סטרואידים, כמו אנדומטריוזיס. אחד היתרונות בשימוש באנטיגוניסטים הוא שבשימוש חוזר של אגוניסטים יש ירידה ברמת הרגישות של גונדוטרופינים וסטרואידי מין בבלוטת יותרת המוח. תופעה זו נמנעת בשימוש באנטיגוניסטים כמו גנירליקס.

==מינון==
גנירליקס ניתנת בהזרקה תת-עורית של 250 מק"ג פעם ביום החל מאמצע-סוף שלב התפתחות הזקיקים במחזור החודשי של האישה. הטיפול ניתן ביום ה-5 או ה-6 לאחר תחילת גירוי השחלות, וניתן בממוצע במשך כ-5 ימים. את הזריקה יש להזריק ברקמות הסאב קוטן בגוף, עדיף באזור הירך, והמטופלת יכולה לעשות זו בעצמה. התרופה ניתנת עד למתן של hCG הניתן לצורך הבשלת הזקיקים.

==תופעות לוואי==
מחקרים קליניים הראו כי תופעת הלוואי הנפוצה ביותר היא תגובה קלה באזור ההזרקה - אדמומיות קלה, ולעיתים נפיחות. התגובות המקומיות נעלמים בדרך כלל בתוך 4 שעות. תופעות לוואי אחרות שדווחו קשורות כנראה לגירוי יתר שחלתי. ביניהן כאבי בטן גינקולוגיים, כאבי ראש, דימום מהנרתיק, בחילות, כאבי בטן הקשורים למערכת העיכול. בכמה מקרים נדירים, פחות מ-1 ל-10,000, רגישות לתרופה יכולה לגרום לאנפילקסיס, ככל הנראה בשל אלרגיה.

==התוויות נגד==
אין להשתמש בתרופה אצל נשים בהריון, ולפיכך יש לשלול הריון לפני תחילת הטיפול. אין להניק במהלך השימוש בתרופה משום שלא ידוע אם היא מופרשת בחלב אם.

קטגוריה:רפואת פוריות
קטגוריה:תרופות
לארי פאוסט

לורנס מייקל "לארי" פאוסט (באנגלית: Lawrence Michael "Larry" Foust; 24 ביוני 1928 - 27 באוקטובר 1984) היה כדורסלן אמריקאי ששיחק בליגת ה-NBA בין השנים 1950–1962, והשתתף 8 פעמים במשחק האולסטאר. ממוצעיו לאורך קריירת ה-NBA הם 13.7 נקודות ו-9.8 ריבאונדים למשחק.

==ביוגרפיה==
פאוסט נולד בעיר פליינסוויל שבאוהיו, וגדל בפיטסבורג, פנסילבניה. בין השנים 1946–1950 למד באוניברסיטת לה סאל שבפילדלפיה, ולאורך תקופתו בקבוצת הכדורסל שלה קלע 14.2 נקודות בממוצע למשחק.

פאוסט נבחר על ידי קבוצת שיקגו סטאגס בבחירה החמישית של דראפט ה-NBA לשנת 1950. לפני תחילת עונת התפרק מועדון הסטאגס, ופאוסט נבחר על ידי פורט ויין פיסטונס ב"דראפט הפיזור" של הקבוצה. ב-22 בנובמבר 1950, במשחקו ה-12 בליגה, קלע פאוסט את הסל שהעניק לקבוצתו את הניצחון על מיניאפוליס לייקרס בתוצאה 19-18 - תוצאת הסיום הנמוכה בתולדות ה-NBA. בעונת הוביל את הליגה עם 880 ריבאונדים בסך הכול, וממוצע הריבאונדים שלו (13.3 למשחק) הציב אותו במקום השני, אחרי ג'ורג' מייקן. בעונות ו- הוביל פאוסט את הפיסטונס לגמר ה-NBA, לצד ג'ורג' יארדלי, ובשתי הפעמים הפסידו (לסירקיוז נשיונלס ולפילדלפיה ווריורס, בהתאמה).

בעונת עבר פאוסט בטרייד למיניאפוליס לייקרס, בה שיתף פעולה עם ורן מיקלסן ואלג'ין ביילור. בפלייאוף העפיל עם הלייקרס לגמר ה-NBA, אך הפסיד לבוסטון סלטיקס בתוצאה 4-0. במהלך עונת עבר לסנט לואיס הוקס, אותה הובילו בוב פטיט, קליף הייגן וקלייד לאבלט לשתי הופעות בגמר ה-NBA ( ו-), שבשתיהן הפסידו לסלטיקס. בסיום עונת פרש פאוסט ממשחק, בגיל 33.

ב-8 מתוך 9 עונותיו הראשונות ב-NBA נבחר פאוסט להשתתף במשחק האולסטאר, ובעונות ו- נבחר לחמישיית העונה הראשונה והשנייה, בהתאמה. בעת פרישתו דורג תשיעי מבין קלעי ה-NBA בכל הזמנים, עם 11,198 נקודות, ו-8,041 הריבאונדים שאסף דירגו אותו רביעי ברשימת הריבאונדרים המובילים בתולדות ה-NBA, אחרי דולף שייס, בוב פטיט וביל ראסל.

==קישורים חיצוניים==

* [http://hardwoodparoxysm.com/2012/04/08/the-lowdown-hall-of-fame-snubs-larry-foust/ The Lowdown Hall of Fame Snubs: Larry Foust], באתר Hardwood Paroxysm
* 

==הערות שוליים==

קטגוריה:כדורסלנים אמריקאים
קטגוריה:כדורסלני פורט ויין פיסטונס
קטגוריה:כדורסלני מיניאפוליס לייקרס
קטגוריה:כדורסלני סנט לואיס הוקס
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת לה סאל
קטגוריה:אוהיו: כדורסלנים
קטגוריה:פיטסבורג: אישים
קטגוריה:אמריקאים שנולדו ב-1928
קטגוריה:אמריקאים שנפטרו ב-1984
30 בהרקולס

30 בהרקולס הוא כוכב משתנה סדיר למחצה מסוג ענק אדום, דומה לכוכב המשתנה ביטלג'וס, הנמצא בקבוצת הכוכבים הרקולס במרחק של 360 שנות אור מכדור הארץ. הכוכב בעל בהירות נראית בטווח דרגות 4.3–5.5 שמשתנה במחזוריות של 89.2 ימים ומתאים לבהירות מוחלטת בטווח של 0.9-0.3-. הכוכב בעל רדיוס של 228 רדיוסי שמש ומסתו מוערכת במסת שמש עד שתי מסות שמש. עוצמת ההארה שלו היא בערך פי 200 מעוצמת ההארה של השמש בתחום הנראה אבל לפחות פי 10 מכך בתחום התת-אדום. הכוכב צפוי להפוך לננס לבן.

==קישורים חיצוניים==
* [http://stars.astro.illinois.edu/sow/30her.html 30 בהרקולס], באתר של ג'ים קלר
* 

קטגוריה:משתנים סדירים למחצה
קטגוריה:ענקים מסוג M
קטגוריה:קבוצת הכוכבים הרקולס
הרוצחים (סרט, 1964)

הרוצחים (באנגלית: The Killers) הוא סרט פשע אמריקאי משנת 1964, בבימויו של דון סיגל עם לי מרווין, אנג'י דיקינסון, ג'ון קאסאווטס ורונלד רייגן בתפקידים הראשיים.

התסריט מתבסס על סיפור קצר בשם "הרוצחים" שפרסם ארנסט המינגוויי בשנת 1927. הסיפור הוא על שני רוצחים הנכנסים למסעדה ואומרים שהם הולכים לרצוח אדם מסוים. אותו אדם מוזהר, אך אינו נוקט שום אמצעי הגנה, אינו בורח ומחכה שיבואו לרצוח אותו.

על בסיס זה הופק ב-1946 הסרט "הרוצחים" בכיכובם של ברט לנקסטר ואווה גרדנר בסגנון סרט אפל. התסריטים של שני הסרטים שונים לגמרי.

זה סרטו האחרון של רונלד רייגן והיחידי בו הוא משחק תפקיד של נבל.

לי מרווין זכה עברו תפקידו בסרט זה בפרס באפט"א לקולנוע לשחקן הטוב ביותר לשנת 1965 וגם עבור משחקו בסרט "קט בלו".

סרט זה היה אמור בתחילה להיות מופק כסרט טלוויזיה עבור NBC, אך בגלל רמת האלימות שבו הוחלט להפיקו כסרט קולנוע.

==תקציר העלילה==
שני רוצחים שכירים, צ'רלי סטרום (לי מרווין) ולי (קלו קולאגר) נכנסים למוסד לעיוורים ומחפשים את ג'וני נורת' (ג'ון קסאווטס) המשמש כמורה שם. ג'וני מוזהר כי שני אנשים מאיימים מחפשים אותו, אך הוא נשאר בחדר ומחכה להם הם נכנסים והורגים אותו מיד.

צ'רלי יודע שג'וני היה מעורב בשוד של מיליון דולר, אך הוא תוהה מדוע אדם שיש לו סכום כסף כזה גדול אינו בורח. הוא יודע שג'וני היה בעברו נהג מרוצים במיאמי ומחליט ששניהם ייסעו לשם להתחלת החקירה.

הם מגיעים לשותפו ולמכונאי שלו במיאמי, ארל סילווסטר (קלוד אקינס) וחוקרים אותו תחת איומים. הוא אומר שג'וני היה נהג מרוצים מצליח עד שפגש באישה יפה ומושכת - פאם פאטאל בשם שילה פאר (אנג'י דיקינסון) שמסתבר שהיא חברתו של גנגסטר מקומי בשם ג'ק בראונינג (רונלד רייגן).

שילה מושכת בקסמה הנשי את ג'וני. הוא יוצא לבלות איתה, משתכר ומגיע לתחרות לא מאוזן. בתחרות מכוניתו מתרסקת והוא נפצע קשה. לאחר אשפוז ממושך הוא אינו יכול לחזור ולהיות נהג מרוצים, ועובד כמכונאי מכונות מרוץ. יחסיו עם שילה ניתקים.

צ'רלי ולי ממשיכים את החקירה אצל מיקי פארמר (נורמן פל), חברו של ג'ק בראונינג. הוא מגלה להם תחת לחץ כי כשנה לאחר התאונה נפגשה שילה עם ג'וני במקום עבודתו כמכונאי. בתחילה הוא סירב לדבר איתה, אבל לאחר שנשבה בקסמיה, התאהב בה שוב. היא הציעה לו להשתתף בשוד מכונית דואר ובה מיליון דואר. ג'ק בראונינג הוא מתכנן השוד וג'וני ישמש בו כנהג מנוסה. היא מודיעה לג'וני כי החליטה להמשיך את חייה איתו וכי לאחר השוד הוא ייפטר מג'ק בראונינג והם יברחו עם הכסף.

השוד מצליח וג'וני דוהר במכונית מהמקום, משליך את ג'ק ומגיע עם שילה למוטל. שם מחכה להם בראונינג עם רובה. היא אומרת לו שיגמור עם ג'וני מהר. בראונינג יורה ופוגע אך ג'וני מצליח לברוח. הוא נפגע מבגידתה של שילה, יודע שג'ק יגיע אליו, אבל כבר לא אכפת לו.
צ'רלי ולי מגיעים לבראונינג שהוא כעת קבלן מצליח. הם לוחצים עליו לגלות היכן שילה וכשהם מגיעים לחדרה בבית המלון הם חוקרים אותה באלימות תוך ניסיון להשליך אותה מהחלון. בצאתם מהמלון פותח לעברם ג'ק בירי מרובה צלפים. לי נהרג וצ'רלי נפצע ומצליח להימלט.

צ'רלי מגיע פצוע לביתם של ג'ק ושילה בשעה שהם אורזים את חפציהם ואת מזוודת הדולרים לקראת בריחה. הוא יורה בשניהם ולוקח את המזוודה עם הכסף, אבל כשהוא יוצא הוא מתמוטט ומת, המזוודה נפתחת והכסף מתפזר בדיוק כשמגיעה ניידת משטרה למקום.

==קישורים חיצוניים==

* 
* [https://www.youtube.com/watch?v=HLcW_tHkaIU קדימון לסרט הרוצחים (1964)], באתר יוטיוב

קטגוריה:סרטי 1964
קטגוריה:סרטים באנגלית
קטגוריה:סרטים מבוססי סיפורים קצרים
קטגוריה:סרטי אולפני יוניברסל
קטגוריה:סרטי פשע אמריקאיים
Monstercat

Monstercat (תעתיק: מונסטרקאט, תרגום חופשי: חתול-מפלצת), היא חברת תקליטים קנדית, המפיצה מוזיקת דאנס-אלקטרונית. החברה נוסדה ב-2011 על ידי מייק דארלינגטון ג'יימס לאוסינק וארי פאונונן.

== היסטוריה ==
ביולי 2011, הקימו מייק דארלינגטון (מנכ"ל החברה), ושותפו אריק פאונונן (כיום מנהל בכיר בחברה) את ערוץ היוטיוב של מונסטרקאט, בתור מדיה לשיתוף ולקידום המוזיקה שלהם ושל חבריהם. השניים החלו ליצור אלבומי אוסף כדי לספק לאמנים המוציאים שירים בחברה דרך אשר דרכה יוכלו להפחית את התחרות ביניהם. אלבום האוסף הראשון של מונסטרקאט, "Launch Week" הכיל שבעה מפיקי מוזיקה אלקטרונית.

=="Krewella" חותמות במונסטרקאט==
בדצמבר 2011, חתמו במונסטרקאט Krewella, צמד יוצרות מוזיקה אלקטרונית מוכר לאותה התקופה משיקגו, אילינוי. "Killin' It" היה הסינגל הראשון של קרואלה בחברה. מונסטרקאט קידמו את קרואלה במספר קמפיינים במדיה החברתית, וחברו יחד עם שפע ערוצי קידום שירי מוזיקה אלקטרונית ב-YouTube.

Krewella הקפיצו את מונסטרקאט והפכו אותם לחברת תקליטים פופולרית בהרבה משהייתה.

==כיום==
בדצמבר 2014, השיקו מונסטרקאט תחנת רדיו דיגיטלית הפועלת בלייבסטרים דרך האתר Twitch.tv. כל שנה, מוציאה מונסטרקאט מספר אלבומי אוסף, כאשר האחרון בהם היה 029 - Havoc, האלבום ה-29 במספר.

== אמני החברה ==

==קישורים חיצוניים==
* 

== הערות שוליים ==

2016 06
קטגוריה:חברות תקליטים
קטגוריה:חברות קנדיות
יגור פיליפנקה

יגור וסבולודוביץ' פיליפנקה (; נולד ב-10 באפריל 1988) הוא כדורגלן בלארוסי ממוצא יהודי המשחק בעמדת הבלם בקבוצת אורל מליגת העל הרוסית. בעבר שיחק בנבחרת בלארוס. אף על פי שלפיליפנקה אין אזרחות ישראלית, הוא לא נחשב כזר כאשר שיחק בישראל, עקב מוצאו היהודי.

==קריירה==
פיליפנקה נולד במינסק בברית המועצות (כיום עיר הבירה של בלארוס). סבתו מתגוררת בישראל. החל לשחק כדורגל במחלקת הנוער של מינסק. בגיל 13 עבר למחלקת הנוער של באטה בוריסוב. בשנת 2006 בגיל 18 החל לשחק בקבוצה הבוגרת, עמה זכה בשתי אליפויות בשתי עונותיו הראשונות.

ב-2008 חתם בספרטק מוסקבה הרוסית, אך לא קיבל דקות רבות בקבוצה והושאל לטום טומסק, סיביר נובוסיבירסק וקבוצת נעוריו באטה בוריסוב. בפברואר 2012 חזר לבאטה בוריסוב וזכה עמה בשלוש אליפויות רצופות.

ב-5 בינואר 2015 חתם במאלגה הספרדית לשנתיים וחצי. ב-13 בינואר ערך את הופעתו הבכורה בקבוצה בהפסד 3 - 2 ללבאנטה בגביע הספרדי.

ב-14 ביוני 2016 חתם פיליפנקה בקבוצת מכבי תל אביב לשנתיים, וזאת לאחר שאושר לקבוצה להחתימו כשחקן שאינו זר. ב-7 ביולי ערך פיליפנקה את הופעתו הבכורה בקבוצה ביצחון 0–1 על גוריצה בסיבוב הראשון של מוקדמות הליגה האירופית ל-2016/2017. ב-8 בינואר 2018 הושאל למ.ס. אשדוד עד לסוף העונה, ובסיומה עזב את מכבי תל אביב וחזר לקדנציה נוספת בבאטה בוריסוב.

===נבחרת בלארוס===
ב-12 בספטמבר 2007 ערך את הופעתו הבכורה בנבחרת בהפסד 1:0 ל במוקדמות יורו 2008. ב-10 בספטמבר 2013 הבקיע את שערו הראשון בנבחרת בהפסד 4:2 ל במוקדמות מונדיאל 2014.

== קישורים חיצוניים ==

* 

== הערות שוליים ==

קטגוריה:ספורטאים יהודים בלארוסים
קטגוריה:כדורגלנים יהודים
קטגוריה:כדורגלנים בלארוסים
קטגוריה:כדורגלנים ישראלים
קטגוריה:בלמי כדורגל יהודים
קטגוריה:בלמי כדורגל בלארוסים
קטגוריה:בלמי כדורגל ישראלים
קטגוריה:מינסק: כדורגלנים
קטגוריה:כדורגלני באטה בוריסוב
קטגוריה:כדורגלני ספרטק מוסקבה
קטגוריה:כדורגלני טום טומסק
קטגוריה:כדורגלני מאלגה
קטגוריה:כדורגלני מכבי תל אביב
קטגוריה:כדורגלני מועדון ספורט אשדוד
קטגוריה:כדורגלני נבחרת בלארוס
קטגוריה:כדורגלני שחטיור סליהורסק
קטגוריה:כדורגלני אורל
קטגוריה:ישראלים ילידי ברית המועצות
קטגוריה:עולים בשנות ה-2010
קטגוריה:ישראלים שנולדו ב-1988
קטגוריה:בלארוסים שנולדו ב-1988
שבתי שמואלי

הרב שבתי שמואלי (1902–1989; תרס"ב-כ"ט בחשון תש"ן) היה אחד משני התלמידים הראשונים בישיבת מרכז הרב ומזכיר הישיבה משך שנים רבות.

==ביוגרפיה==
נולד בתחום האימפריה הרוסית בעיר סקידל הסמוכה לגרודנה לרב חנוך הענך טובולסקי ולינטה בריינה. אביו, תלמיד חכם ציוני, היה מבאי ביתם של הרב משה יהודה רבינוביץ רבה של גרודנה, הרב שמעון שקופ ראש ישיבת "שער התורה" בגרודנה, וה"חפץ חיים". 

בגיל צעיר לקחו אביו אל העיר גרודנא, שם החל את לימודיו אצל הרב חיים לייב זופובינץ, ולאחר מכן אצל הרב שמעון שקופ, בישיבת "שער התורה", שם עוצבה אישיותו בין השנים תר"פ-תרפ"ב לערך. בגרודנה התוודע לתנועת ה"מזרחי", והקים אגודה שאיתה נמנו כ-30 צעירים ביניהם חיים משה שפירא, לימים שר בממשלת ישראל, שנבחר ליושב ראש הארגון. כן למד בהנחיית אביו בישיבת ראדין אצל ה"חפץ חיים" תקופה קצרה שחותמה נותר בו כל ימי חייו.

בשנת תרפ"ג יצא מראדין ועלה לארץ ישראל בכ"ד באייר. ביפו שהה מספר שבועות שלאחריהם עלה לירושלים, שם פגש במקרה את חברו ללימודים בישיבת גורדונה, הרב אריה בויארסקי. השניים הלכו לפגישה אצל הרב הראשי, הרב קוק, שם הציע להם הרב להיות התלמידים הראשונים של הישיבה העומדת להיפתח.

לאחר נישואיו בשנת תרפ"ז התמנה להיות אחד מעוזריו של הרב וכן התמנה למזכיר הישיבה, תפקיד אותו מילא כשישים שנה, תקופה ארוכה שבה עברה הישיבה הרפתקאות רבות. כן היה גבאי הישיבה כשלושים שנה, בעל התוקע ושליח הציבור בתפילות הימים הנוראים.

מטבע הדברים היה מעורב רבות בניהולו של בית הרב קוק ותיפקד לעיתים רבות כמזכירו של הרב קוק. שמואלי ניהל, יחד עם הרצי"ה קוק, את השגת הסרטיפיקטים להעלאת תלמידי ישיבות מן הגולה. כך ניצלו ידידיו הרב משה צבי נריה, הרב אברהם הלל גולדברג, ועוד רבים. כן היה מעורב בניסיון להעלות לארץ את רבו, הרב שמעון שקופ, על מנת שישמש כר"מ בישיבת מרכז הרב, ניסיון שלא צלח. 

בשנות החמישים והשישים עמל לקדם יצירת מטבע ישראלי מיוחד לשם מצוות "מחצית השקל".

נפטר בירושלים בכ"ט חשון תש"ן. הספידו אותו הרב שאול ישראלי והרב אברהם אלקנה שפירא. ילדיו הם ציפורה, דבורה, חיה, יוסף ואברהם דוד.

== לקריאה נוספת ==
* שבתי שמואלי, '[http://jpress.org.il/Olive/APA/NLI_heb/SharedView.Article.aspx?href=HZH%2F1966%2F05%2F03&id=Ar00200&sk=7AA8A221 שני הראשונים]', הצופה, 3 במאי 1966
* הרב יצחק גולדברג (עורך), הרב שבתי שמואלי, ירושלים תשס"ח
* '[http://www.beit-harav.org.il/images/my/my146.pdf הרב שבתי שמואלי]', מגד ירחים, גיליון 146, חשוון תשע"ב, עמ' 4
* הרב פרופ' נריה גוטל, 'שבעה לפטירתו', הצופה, ו כסלו תש"נ
* הרב חיים אביהוא שוורץ, 'דברים על הרב שבתי שמואלי', מתוך התורה הגואלת, כרך ד', ירושלים תשנ"א, עמ' ריט-רכב
* שמריה גרשוני, '[http://shaalvim.co.il/torah/maayan-article.asp?id=333 עד אשר אמצא מקום במשכנות לאביר יעקב : רבי שמעון שקופ ז"ל וכהונת ראש ישיבת 'מרכז הרב' - מסורות ועובדות]', המעין, טבת תשע"ח [נח, ב]

== קישורים חיצוניים ==

* 

== הערות שוליים==

קטגוריה:רבני הציונות הדתית
קטגוריה:תלמידי הראי"ה קוק
קטגוריה:בוגרי ישיבת ראדין
קטגוריה:בוגרי ישיבת מרכז הרב
קטגוריה:אנשי העלייה השלישית
קטגוריה:ישראלים שנולדו ב-1902
קטגוריה:ישראלים שנפטרו ב-1989
קטגוריה:יהודים הקבורים בהר המנוחות